Sofia Kovalevskaya

Sofia Vasilyevna Kovalevskaya (Rusänapüko: Софья Васильевна Ковалевская), sevädik id as Sonya Kovalevsky (1850 yanul 15 in Moskva - 1891 febul 10 in Stockholm), äbinof jimatematan Rusänik veütik balid. Äbinof i studan hiela Karl Weierstraß. Ün 1884 päcälom profäsoran in niver di Stockholm: ävedof jiprofäsoran kilid Yuropa.

 Lifajenäd 
 Yunüp 
El Kovalevskaya pämotof in Moskva (Rusän). Fat ofik pänemom Vasily Vasilievic Krukovskiy (1800-1874): ratidafizir licina Polänik, poso generan ä büdan Vafamagada di Kreml, ä röletan fagöfik rega Macaränik: Matthias Corvinus. Mot ofik: Elizaveta Fyodorovna Jubert (Schubert) (1820-1879) äbinof 
posdaut hiela Theodor Schubert, sevädik id as Fyodor Ivanovic Schubert: matematan e stelavan Nolavakadäma di Sankt-Peterburg.

Famül e cilüp ela Sofia äflunons nitedi ofik in matemat. Fat ofik, kel istudom kalkuli smalikünotas in milit, ägebom kopiedis penetas tidodas hiela Ostrogradskiy ven no plu älabom tapoti pro dom okik, ed el Sofia älifädof düpis mödik dü cilüp okik 
älogölo ed äbetikölo malülis e tonatis bisarik su völs (ven lätikumo ästudof kalkuli smalikünotas, äsuemof vali go vifiko). El Sofia suvo äspikof ko ziom okik: hiel Pyotr Vasilievic Krukovskiy: man bisarik, kel ädugälom oki it, e vemo älöfom matemati.

Semanaedo, du äreidof buk dö litav, keli famülaflen igivom ofe, ätuvof suemodis trigonometik nulik. Ätöbidof nen yuf ad suemön onis, ägebölo nenseviko metodis ot, me kels suemods at pitüvons ün paset. Famülaflen so vemo pämagädom, das äsüadükom fati ofik ad dälön ofe ad studön matemati, ofi 
„eli Pascal nulik“ änemölo.

Klad:Moteds ün 1850
Klad:Deadams ün 1891
Klad:Matematans Rusänik
Klad:Jimatematans
Klad:Yegeds no pefipenöls